
ОТНОСНО: Проект на Постановление за изменение и допълнение на Наредбата за финансовите условия при командироване на военнослужещи и цивилни служители от Министерство на отбраната, структурите на пряко подчинение на министъра на отбраната и Българската армия в международни организации или в други международни инициативи извън територията на страната

УВАЖАЕМИ ГОСПОДИН МИНИСТЪР-ПРЕДСЕДАТЕЛ,
УВАЖАЕМА ГОСПОЖО ЗАМЕСТНИК МИНИСТЪР-ПРЕДСЕДАТЕЛ
УВАЖАЕМИ ГОСПОЖИ И ГОСПОДА МИНИСТРИ,
На основание чл. 31, ал. 2 от Устройствения правилник на Министерския съвет и на неговата администрация, внасям за разглеждане проект на Постановление на Министерския съвет за изменение и допълнение на Наредбата за финансовите условия при командироване на военнослужещи и цивилни служители от Министерство на отбраната, структурите на пряко подчинение на министъра на отбраната и Българската армия в международни организации или в други международни инициативи извън територията на страната.
По условията на Наредбата за финансовите условия при командироване на военнослужещи и цивилни служители от Министерство на отбраната, структурите на пряко подчинение на министъра на отбраната и Българската армия в международни организации или в други международни инициативи извън територията на страната се командироват служители на Министерството на отбраната на длъжности в структурите на НАТО и ЕС, както и на длъжности, свързани с изпълнение на международни публични договори.
[bookmark: _GoBack]Изменения и допълнения на горепосочения акт на Министерския съвет се налагат от необходимостта за прецизиране на разпоредбите, касаещи командировани национални експерти от ведомството в структури на ЕС, отчета на престоя на членовете на семейства в държавата по местоназначение, условията за отпускане и възстановяване на компенсаторни суми при наемане на необзаведено жилище, както и на условията за транспорт на багаж.
Предложените изменения и допълнения на Наредбата за финансовите условия при командироване на военнослужещи и цивилни служители от Министерство на отбраната, структурите на пряко подчинение на министъра на отбраната и Българската армия в международни организации или в други международни инициативи извън територията на страната са насочени към подобряване на условията за командироване на служители на министерство на отбраната на длъжности в международни организации и други международни инициативи в чужбина, при отчитане на интереса на ведомството. 
Въвежда се еднакъв подход при отчитането на престроя на членовете на семейство на командированите служители в международни организации и инициативи, с тези командировани в задграничните представителства на Република България.
Въвеждат се ограничения по прилагането на наредбата, по отношение на членовете на семействата на командированите служители, при срок на командировката по-кратък от 6 месеца.
 Регламентира се, че спрямо служителите на Министерството на отбраната, командировани на длъжности за командировани национални експерти в структури на ЕС, ще се прилагат финансовите условия по приложимите актове на ЕС.
Премахва се възможността за предоставяне на финансови средства за обзавеждане на жилище на командировани служители, ако бъдат командировани в една и съща държава два или повече пъти, в рамките на три години.
Изравняват се отпусканите финансови средства за превоз на багаж с наземен и воден транспорт до лимита отпускан за превоз на багаж с въздушен транспорт. По този начин Министерството на отбраната ще възстановява направени разходи за превоз на багаж на командирован по условията на Наредбата за финансовите условия при командироване на военнослужещи и цивилни служители от Министерство на отбраната, структурите на пряко подчинение на министъра на отбраната и Българската армия в международни организации или в други международни инициативи извън територията на страната, независимо от вида транспортно средство, както се осигуряват командированите служители от Министерството на отбраната в задграничните представителства на Република България.
Изпълнението на проекта на акт не води до изменение в целевите стойности на показателите за изпълнение, в т.ч. ключовите индикатори.
При изпълнението на проекта на акт не са необходими допълнителни разходи/трансфери/други плащания, които да бъдат одобрени по бюджета на министерството на отбраната за сметка на бюджети от държавния бюджет. Предложеният проект на акт не води до въздействие върху държавния бюджет.
На основание чл. 35, ал. 1, т. 4, буква „б” от Устройствения правилник на Министерския съвет и на неговата администрация към доклада е приложена финансова обосновка.
С проекта не се предвижда въвеждане на законодателство на ЕС, поради което не е изготвена и приложена таблица за съответствие.  
Проектът на изменение и допълнение на Наредба за финансовите условия при командироване на военнослужещи и цивилни служители от Министерство на отбраната, структурите на пряко подчинение на министъра на отбраната и Българската армия в международни организации или в други международни инициативи извън територията на страната, заедно с доклада, частичната предварителна оценка на въздействието и становището на дирекция „Модернизация на администрацията“ в Министерския съвет бе публикуван за обществени консултации за период от 30 дни, на основание чл. 26, ал. 4 от Закона за нормативните актове, на Портала за обществени консултации и на Интернет-страницата на Министерството на отбраната.
Документите относно проекта на Постановление на Министерския съвет на изменение и допълнение на Наредба за финансовите условия при командироване на военнослужещи и цивилни служители от Министерство на отбраната, структурите на пряко подчинение на министъра на отбраната и Българската армия в международни организации или в други международни инициативи извън територията на страната, са съгласувани по реда на чл. 32, ал. 1 от Устройствения правилник на Министерския съвет и на неговата администрация, като получените становища са отразени съгласно приложената справка.
УВАЖАЕМИ ГОСПОДИН МИНИСТЪР-ПРЕДСЕДАТЕЛ,
УВАЖАЕМА ГОСПОЖО И ЗАМЕСТНИК МИНИСТЪР-ПРЕДСЕДАТЕЛ,
УВАЖАЕМИ ГОСПОЖИ И ГОСПОДА МИНИСТРИ,
Предвид изложеното и на основание чл. 8, ал. 1 от Устройствения правилник на Министерския съвет и на неговата администрация, предлагам Министерският съвет да приеме Постановление на Министерския съвет за изменение и допълнение на Наредбата за финансовите условия при командироване на военнослужещи и цивилни служители от Министерство на отбраната, структурите на пряко подчинение на министъра на отбраната и Българската армия в международни организации или в други международни инициативи извън територията на страната.

